Απόκτηση δωρεάν ψηφιακών πιστοποιητικών με τριετή (3) ισχύ, για όλους τους δικηγόρους που δεν έχουν λάβει ψηφιακή υπογραφή ή επίκειται η λήξη αυτών στις 24-6-2025.

Οι δικηγόροι θα πρέπει να ακολουθήσουν την διαδικασία απόκτησης Άυλης ηλεκτρονικής υπογραφής μέσω gov.gr

Κάντε κλίκ δεξιά για την [ΕΝΑΡΞΗ ΔΙΑΔΙΚΑΣΙΑΣ](https://www.gov.gr/ipiresies/polites-kai-kathemerinoteta/elektronikes-upographes/apoktese-elektronikes-upographes-gia-polites-kai-eidikes-kategories-epaggelmation)

Αποκλειστικές **ΜΕΘΟΔΟΙ ταυτοποίησης δικηγόρων:**

**Α) Πρώτη μέθοδος: Μέσω αρχής με αρμοδιότητας βεβαίωσης γνησίου της υπογραφής ΚΕΠ ή οικείου Δικηγορικού Συλλόγου**

Στην προκειμένη περίπτωση ο δικηγόρος θα πρέπει να εμφανιστεί αυτοπροσώπως ενώπιον ΚΕΠ ή στα γραφεία του οικείου Δικηγορικού Συλλόγου για την επικύρωση είτε το γνήσιο της υπογραφής των κάτωθι εγγράφων:

**α)** της αιτήσεως την οποία θα λάβει στην δηλωθείσα διεύθυνση ηλεκτρονικού ταχυδρομείου (e-mail) και

**β)** επικύρωση ακριβούς αντιγράφου του ταυτοποιητικού του εγγράφου (όχι δικηγορική ταυτότητα) από ΚΕΠ ή **β1)** γνήσιο της υπογραφής του ιδίου του δικηγόρου ή συναδέλφου του του στην επικύρωση του ταυτοποιητικού εγγράφου (όχι δικηγορική ταυτότητα) κατ΄άρθρο 36 παρ.1 περ.γ του Κώδικα Δικηγόρων (ν.4194/2013 ΦΕΚ Α 208).

Στη συνέχεια τα έγγραφα α,β ή β1 Θα πρέπει να αποσταλούν με ταχυδρομική επιστολή (ή courier):

α) στην διεύθυνση: Καλλιρρόης 98 & Τριβόλη, ΤΚ 11741 Αθήνα. Στον φάκελο θα αναγράφεται β) θέμα: Για την Έκδοση Εγκεκριμένου Πιστοποιητικού Ηλεκτρονικής Υπογραφής και γ) Παραλήπτης: Byte Computer ΑΒΕΕ

**Β) Δεύτερη μέθοδος: Αυτοπροσώπως**

Με προγραμματισμένο ραντεβού που θα ορίσει κατά την έναρξη της διαδικασίας. Στο προγραμματισμένο ραντεβού ο δικηγόρος θα πρέπει να έχει στην κατοχή του τα κάτωθι δικαιολογητικά:

1. Πρωτότυπο και απλό αντίγραφο του ταυτοποιητικού έγγραφο (όχι δικηγορική ταυτότητα),

2. Εκτυπωμένη την αίτηση που θα λάβει μέσω της δηλωθείσας διεύθυνσης ηλεκτρονικού ταχυδρομείου (e-mail).

Το ραντεβού ταυτοποίησης και παραλαβής των δικαιολογητικών του, θα πραγματοποιηθεί στα γραφεία της Αρχής Εγγραφής στην Αθήνα, οδός Καλλιρρόης 98 & Τριβόλη (ΤΚ 11741).

**ΣΗΜΑΝΤΙΚΗ ΣΗΜΕΙΩΣΗ:**

Η Μέθοδος ταυτοποίησης μέσω υπάρχοντος πιστοποιητικού εγκεκριμένης ηλεκτρονικής υπογραφής σε ισχύ από την ΑΠΕΔ. Η μέθοδος αυτή ΔΕΝ ισχύει για τους δικηγόρους που έχουν ψηφιακή υπογραφή από το e-ΓΕΜΗ.

**ΠΡΟΣΟΧΗ! Αυτή η μέθοδος ταυτοποίησης αφορά αποκλειστικά δικαιούχους, οι οποίοι διαθέτουν εγκεκριμένη ηλεκτρονική υπογραφή της Αρχής Πιστοποίησης του Ελληνικού**

**Δημοσίου (ΑΠΕΔ) που βρίσκεται σε ισχύ και δεν έχει εκδοθεί μετά τις 22/07/24.**

**ΧΡΗΣΙΜΕΣ ΟΔΗΓΙΕΣ:**

Εγχειρίδιο υποβολής αιτημάτων χορήγησης και ανάκλησης ΨΠ

Εγχειρίδιο χρήσης της εφαρμογής webSign

[Συχνές ερωτήσεις Άυλων ηλεκτρονικών Υπογραφών](https://register.e-signature.gov.gr/faq)

Πλατφόρμα ψηφιακής εξυπηρέτησης Support.gov.gr. [ΠΛΑΤΦΟΡΜΑ ΕΞΥΠΗΡΕΤΗΣΗΣ](https://support.gov.gr/guide/?type=ngsrv1749)

Υπεύθυνος φορέας εξυπηρέτησης : Υπουργείο Ψηφιακής Διακυβέρνησης (ΥΨηΔ).